Author: Vancelova
Last saved by: Chvastek

Materiál na rokovanie pre Mestské zastupiteľstvo v Žiline

Žiadosť o nenávratný finančný príspevok z Regionálneho operačného programu, opatrenia 1.1 - infraštruktúry vzdelávania pre projekt 
„Zvýšenie energetickej hospodárnosti a rozšírenie ZŠ Námestie mladosti 1, Žilina za účelom zlepšenia kvality vzdelávania“

Materiál obsahuje:

1.	Návrh na uznesenie
2.	Dôvodovú správu

Predkladá:

Ing. Viliam Mikuláš,
prednosta Mestského úradu v Žiline

Vypracoval: 

Ing. Pavel Požoni
zástupca prednostu Mestského úradu v Žiline

V Žiline, dňa 5. marca 2008

Návrh na uznesenie

Mestské zastupiteľstvo v Žiline

schvaľuje

a)	Predloženie žiadosti o nenávratný finančný príspevok v rámci opatrenia 1.1 Regionálneho operačného programu na realizáciu projektu „Zvýšenie energetickej hospodárnosti a rozšírenie ZŠ Námestie mladosti 1, Žilina za účelom zlepšenia kvality vzdelávania“, ktorý je realizovaný pre Základnú školu Námestie mladosti 1 v Žiline a je v súlade s Programom hospodárskeho a sociálneho rozvoja mesta Žilina, resp. strednodobými prioritami mesta,

b)	zabezpečenie realizácie projektu po schválení žiadosti o nenávratný finančný príspevok,

c)	financovanie projektu vo výške 5 % z celkových oprávnených výdavkov projektu,                      t. j. 4 332 127,45 Sk.

Dôvodová správa

Mesto Žilina na základe výzvy Regionálneho operačného programu, opatrenia 1.1 Infraštruktúra vzdelávania, vyhlásenou Ministerstvom výstavby a regionálneho rozvoja          v  januári 2008 pod kódom ROP-1.1-2008/01 pripravilo žiadosť o poskytnutie nenávratného finančného príspevku na realizáciu projektu Základnej školy Námestie mladosti 1, ktorá je v zriaďovateľskej pôsobnosti Mesta Žilina. 

Projekt s názvom „Zvýšenie energetickej hospodárnosti a rozšírenie ZŠ Námestie mladosti 1, Žilina za účelom zlepšenia kvality vzdelávania“, rieši predovšetkým  výstavbu chýbajúcej telocvične najväčšej školy v našom meste a zároveň dobudovanie chýbajúcich vyučovacích priestorov spolu so stavebnými úpravami školy. 
Zateplenie budov, výmena okien, rekonštrukcia striech a ich zateplenie zabezpečí zvýšenie energetickej hospodárnosti prevádzky školy za účelom zlepšenia kvality vzdelávania.

Celkové oprávnené výdavky projektu predstavujú 86 642 549,00 Sk, pričom Mesto Žilina sa bude podieľať na spolufinancovaní vo výške 5 % z celkových oprávnených výdavkov, čo predstavuje 4 332 127,45 Sk vlastných finančných prostriedkov. Projekt bude podaný v marcovom termíne predmetnej výzvy. Začiatok realizácie  projektu sa predpokladá v októbri – decembri 2008.

Predstavený projekt je v súlade so súčasne platným  Programom hospodárskeho a sociálneho rozvoja mesta Žilina a strednodobými prioritami mesta.

Po schválení žiadosti o poskytnutie nenávratného finančného príspevku je mesto Žilina pripravené zabezpečiť realizáciu uvedeného projektu.

                                                                                           Ing. Pavel Požoni     
                                                                               zástupca prednostu MsÚ v Žiline

 

V Žiline, 5. marca 2008